Aš (lidn, Venäma)

Aš (, bašk. i ) om Venäman lidn da lidnankund Čeläbinskan agjan päivlaskmaižes sarakos. Se om Ašan rajonan administrativine keskuz da kaikiš suremb lidn.

 Istorii 
Eländpunktan aluz om pandud vl 1898 kuti žilo udenno kaugedraudan Aša-Balašovo-tegimenno, nimitihe jogen mödhe. Radnikžilo sai lidnan statusad vn 1933 20. päiväl kezakud.

Aš šingotase raudan metallurgijan tegimel, mugažo lämuzarmaturan i mechimine tegimed ratas lidnas.

 Geografijan andmused 
Lidn sijadase rajonan suvipäivlaskmaiženno röunanno, Sim-jogen oiktal randal tobjimalaz ( 239 km pitte, Kaman hurapol'ne bassein), 140 m ü.m.t. keskmäižel korktusel. Aš-jogi ( 59 km pitte) lankteb Simha oiktalpäi lidnas.

Baškortostan levitase ani päivlaskmha lidnaspäi Aš-jogen vastrandal. Matkad Čeläbinskhasai om 263 km päivnouzmha orhal, 333 km avtotedme vai 360 km raudtedme. Lähembaižed lidnad oma Sim-lidn päivnouzmha i Min'jar pohjoižpäivnouzmha. «Čeläbinsk — Uf»-raudte läbitab lidnad, Aš-stancii () radab sen keskuzpalas.

 Tobmuz 
Aš om lidnankundan üks'jäižeks eländpunktaks. Lidnankundan pind om 549,32 km².

 Eläjad 
Vn 2010 Venäman rahvahanlugemižen mödhe lidnan eläjiden lugu oli 31 881 ristitud, rajonan pol', vn 2021 — 27 890 ristitud. Kaik 29 946 eläjad oli lidnas vl 2017. Kaikiš suremb lidnan ristitišt oli 36..39 tuhad eläjid vll 1959−1998 (39 100 rist. vl 1992).

Ortodoksižen hristanuskondan ühesa pühäpertidAšan pühäpertid sobory.ru-saital.  oma saudud lidnas: Jumalanmaman Odigitrija-jumalaižen naižjumalankodi (om sätud vspäi 2006 pal'hal sijal, jumalanpert' i kuz' časounäd) i kaks' tošt jumalanpertid. Islaman mahallä-mečet' nomer 160 om avaitud mugažo.

Lapsiden opendusen aluzkundad oma päivkodid, keskškolad. Ašan industrialine tehnikumAšan industrialižen tehnikuman sait (аит74.рф).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnankundan tobmuden oficialine sait (asha-sovet.ru) i sen vanh versii (ashagps.ru, om täuttud vn 2015 elokuhusai). 
 Lidnan da sen rajonan informacine sait (gorod-asha.ru). 
 Lidnan i Ašan rajonan tobmuden sait (аша-район.рф). 

Kategorii:Venäman lidnad
Kategorii:Eländpunktad kirjamišton mödhe
Kategorii:Čeläbinskan agjan lidnad
*